Maurice Wignall

Maurice Wignall (født 17. april 1976 i Saint Andrew) er en jamaicansk hekkesprinter. Han har gull fra Samveldelekene 2006 og bronse fra VM i friidrett innendørs 2004 som beste resultat. 

 Karriere 
Hans første VM var VM i friidrett 1997 i Athen, der han deltok i lengde. Han hoppet nest lengst av alle i kvalifiseringsrunden, med 8,09, men han deltok likevel ikke i finalen.Todor1966 – Men Long Jump World Championship 1997 Athens (GRE), 1. august 2011. Lengden hans på 8,09 er fortsatt hans personlige rekord. Hans landsmann, James Beckford kom på fjerdeplass. 

I 2001 deltok han både i VM innendørs i mars og VM utendørs i august. I VM innendørs ble han slått ut i semifinalen på 60 meter hekk, mens i VM utendørs ble han slått ut i kvalifiseringsheatet. Året etter fikk han imidlertid bronse på 110 meter hekk i Samveldelekene 2002, bak Shaun Bownes og Colin Ray Jackson. 

I 2004 vant han sin første VM-medalje. I innendørs-VM i Budapest fikk han bronse på 60 meter hekk. Her satte han ny jamaicansk rekord i finalen med 7,48. Gullet gikk til Allen Johnson, og Liu Xiang fikk sølv. Han nådde finalen i VM 2005 (7.-plass) og innendørs-VM 2006 (4.-plass). I Samveldelekene 2006 vant han gull på 110 meter hekk, med tiden 13,26, som var hans raskeste tid denne sesongen. Han slo Chris Baillie med 35 hundredels sekund. 

Han har ikke vunnet noen internasjonale medaljer etter dette, men han har deltatt i de store mesterskapene. Han endte på 8.-plass i VM 2007, ble slått ut i semifinalen i VM innendørs 2008, og endte på 6.-plass i sommer-OL 2008. Han kom på 5.-plass i VM 2009 og 6.-plass i VM innendørs 2010. 

 Referanser 

 Eksterne lenker 

  Profil hos Samveldelekene 2006

Kategori:Personer fra Saint Andrew Parish på Jamaica
Kategori:Jamaicanske hekkeløpere
Kategori:Friidrettsutøvere under Sommer-OL 2004
Kategori:Deltakere for Jamaica under Sommer-OL 2004
Kategori:Deltakere for Jamaica under VM i friidrett 2007
Kategori:Friidrettsutøvere under Sommer-OL 2008
Kategori:Deltakere for Jamaica under Sommer-OL 2008
Kategori:Deltakere for Jamaica under VM i friidrett innendørs 2010